ନୂଆଦିଲ୍ଲୀ ୨୧।୦୭ : ସୋମବାର ସକାଳେ ଦକ୍ଷିଣ ଦିଲ୍ଲୀର ମଦନାଗିର ଅଞ୍ଚଳରେ ଜଣେ ୪୫ ବର୍ଷୀୟା ମହିଳାଙ୍କୁ ତାଙ୍କ ପୁଅ ପାଞ୍ଚ ଥର ଛୁରୀ ଭୁସି ଅତି ନିର୍ମମ ଭାବେ ହତ୍ୟା କରିଥିବା ଖବର ସାମ୍ନାକୁ ଆସିଛି। ପୁଲିସ ଅଭିଯୁକ୍ତ ପୁଅକୁ ଗିରଫ କରି ତଦନ୍ତ ଚଳାଇଛି।
ତଦନ୍ତକାରୀ ଅଧିକାରୀ କହିଛନ୍ତି ଘଟଣା ବିଷୟରେ ପଚରାଯିବା ପରେ ସାଗର କହିଥିଲା ଯେ 'ଆଜି ମୁଁ ମୋ ମା'କୁ ମୁକ୍ତି ଦେଇ ଦେଇଛି'। ସେ ବାରମ୍ବାର ଏହି ଗୋଟିଏ କଥା ଦୋହରାଉଥିଲା। 'ପଚରାଉଚରା ବେଳେ ମଧ୍ୟ ସେ ମୃତ୍ୟୁ ପରର ଜୀବନ ବିଷୟରେ କହୁଥିଲା ଏବଂ ଅସ୍ପଷ୍ଟ ଉତ୍ତର ଦେଉଥିଲା। ଅଭିଯୁକ୍ତ ସାଗରର ହାଲୁସିନାସନ୍ ସମସ୍ୟା ରହିଛି ବୋଲି ଅଧିକାରୀ ସନ୍ଦେହ ପ୍ରକାଶ କରି କହିଛନ୍ତି। ତାର ମାନସିକ ଭାରସ୍ୟାମ ଠିକ୍ ନଥିବା ପୁଲିସ କହିଛି। ତଦନ୍ତରୁ ଜଣାପଡିଛି ଯେ ସାଗର ପ୍ରତିଦିନ ଡ୍ରଗ୍ସ ଏବଂ ମଦ୍ୟପାନ କରୁଥିଲା। ସେ ଦିଲ୍ଲୀର ହାଉଜ ଖାସର ଏକ କାଫେରେ ଡିଜେ ଭାବେ କାମ କରୁଥିଲା।
